นายกรัฐมนตรี ขอบคุณผู้ประกอบการ - ประชาชน ที่ให้ความร่วมมือปฏิบัติตามมาตรฐานสาธารณสุข ระบุ 17 พฤษภาคมนี้ อาจมีผ่อนปรนระยะ 2
นายกรัฐมนตรี ขอบคุณผู้ประกอบการ - ประชาชน ที่ให้ความร่วมมือปฏิบัติตามมาตรฐานสาธารณสุข ระบุ 17 พฤษภาคมนี้ อาจมีผ่อนปรนระยะ 2พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวภายหลังมอบนโยบายติดตามผลการดำเนินงานและการตัดวงจรการค้ายาเสพติด โดยนายกรัฐมนตรี ได้ขอบคุณผู้ประกอบการ ที่ให้ความร่วมมือมือ ภายหลังที่รัฐบาลคลายล็อคมาตรการ กิจการในระยะที่ 1 ไปแล้ว ซึ่งหลังจากนี้เตรียมสรุปรวมรวมแบบอย่างและตัวอย่าง ที่ผู้ประกอบการทำขึ้นปฏิบัติตามมาตรฐานตามสาธารณสุข เพื่อให้ทุกคนได้ช่วยกันทำแบบนี้อีก เพื่อให้เกิดความปลอดภัยและความมั่นใจ ความเชื่อมั่นในการออกมาใช้ชีวิตตามปกติ แม้จะมีการแพร่ระบาดของเชื้อไวรัสโควิด-19 ซึ่งทุกคนจะต้องทำเช่นนี้ เพื่อไม่ให้มีการกลับมาระบาดอีกรอบขณะนี้ รัฐบาลมีทุกมาตรการออกมาให้ปฏิบัติแล้ว ดังนั้นขออย่านำทุกเรื่องไปสร้างความขัดแย้ง เพราะไทยถือว่าแก้ปัญหาได้ดีในระดับหนึ่ง และยังให้ความร่วมมือกับต่างประเทศด้วย ซึ่งในวันนี้จึงอยากขอให้ทุกคนอดทน โดยรัฐบาลจะทำอย่างเต็มที่ ตามวงเงินงบประมาณที่มีอยู่และใช้ให้เกิดประสิทธิภาพ จึงขอให้เชื่อมั่นและร่วมมือกับรัฐบาล ซึ่งที่ผ่านมาการช่วยเหลือประชาชนได้ทยอยออกมา รวมถึงการช่วยเหลือผู้ประกอบการ ซึ่งสถานการณ์การระบาดของเชื้อไวรัสโควิด-19 ยังไม่ทราบระยะเวลาแต่สิ่งสำคัญคือ จะต้องทำให้ประเทศไทยปลอดภัยและในระยะเวลาอันใกล้นี้ก็จะมีการเปิดกิจกรรม กิจการอื่นเพิ่มเติม จึงขอให้อดใจรออีกนิด ทั้งนี้ในวันที่ 17 พฤษภาคมนี้ อาจจะมีการผ่อนปรนในระยะที่ 2 ต่อไปนายกรัฐมนตรี กล่าวอีกว่า เมื่อมีการผ่อนปรนบางกิจการและกิจกรรมแล้ว สิ่งหนึ่งคือการจ้างงานก็จะเกิดขึ้น ซึ่งถือว่าเป็นการฟื้นฟูเศรษฐกิจในประเทศ แต่อย่างไรก็ตาม การเปิดกิจกรรมนั้น ก็ต้องคำนึงถึงเรื่องของสุขภาพและสาธารณสุข